ДОГОВОР № РГ-03-27

Днес, 26.04.2022 г., в с. Ново Паничарево, общ. Приморско, обл.Бургас, ул.Девети май №43 в административната сграда на ТП „ДГС Ново Паничарево, на основание чл. 35, ал. 1 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, във вр. със Заповед № РД-10-76/01.04.2022 г. на Директора на ТП „ДГС Ново Паничарево, за определяне на изпълнител между:
1. Териториално поделение „Държавно горско стопанство Ново Паничарево” към „ЮИДП” ДП, гр. Сливен, със седалище и адрес на управление: с. Ново Паничарево, п.к. 8152, общ.Приморско, обл. Бургас, ул.Девети май №43 с ЕИК в Регистър по „БУЛСТАТ” с № 2016176540275 и Идентификационен номер (ИН) по ЗДДС: BG 201617654, управлявано и представлявано от инж. Галин Георгиев Гакев в качеството му на Директор и Таня Янгьозова – гл. счетоводител, наричано по-долу за краткост ВЪЗЛОЖИТЕЛ, от една страна
и
2. „Строй Инвест Груп 2008'' ООД, със седалище и адрес на управление: с.Ясна Поляна, ул.”М. Герджиков” №16 А, ЕИК 200155020, управлявано от Стефан Стоянов Лапчев в качеството  и на управител, от друга страна, наричано по-долу за краткост ИЗПЪЛНИТЕЛ,
се сключи настоящия договор за следното:

І. ПРЕДМЕТ НА ДОГОВОРА
Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение дейностите: „Товарене, транспортиране и разтоварване на дървесина от временни складове, находящи се на територията на ТП „ДГС Ново Паничарево“  до населените места с. Ново Паничарево, с. Крушевец и с. Индже войвода“ , както следва: 
	Отдел/Подотдел
	Асортименти
	Дървесен вид
	ПРОГНОЗНИ
количества дървесина           м3
	От временен склад до направление
	Цена за товарене, транспортиране и разтоварване на дървесина
 /лв. без ДДС/
	Обща стойност
/лв. без ДДС/

	Обект 2108,
Отдели 36 в, 355 и;
Обект 2113,                Отдели 381 б, з, 435 а;
Обект 2208
Отдели 38 в, 360 а;
	Технологична дървесина и дърва за огрев
	дб, цр, мжд, гбр, срлп
	700 м3 пр.
	с. Крушевец
с. Индже войвода
с. Ново Паничарево
	[bookmark: _GoBack]17,49 лв./1 простран-ствен м3
	12 241

	
	НОЗМ
	дб, цр
	60 м3 пл.
	
	31,98 лв./1плътен м3
	1 919

	Общо
	
	
	
	
	
	14 160,00



Чл. 2. (1)  Заплащането ще се извършва за действително извозено (товарене, транспортиране и разтоварване) количество дървесина, на база издадени превозни билети. Общата прогнозна цена, която ВЪЗЛОЖИТЕЛЯТ ще заплати на 
ИЗПЪЛНИТЕЛЯ на дейността (товарене, транспорт и разтоварване)  на прогнозни количества дървесина е 14 160,00 ( четиринадесет хиляди сто и шестдесет) лева без ДДС. 
(2) Заплащането се извършва до 10 дни след изпълнение на дейностите и след издаването на фактура от страна на ИЗПЪЛНИТЕЛЯ, на база представен опис на превозните билети за  натоварените, транспортирани и разтоварени количества дърва за огрев.
(3). Количествата дървесина по чл.1 са прогнозни и ориентировъчни, като в тях може да настъпи промяна по преценка в зависимост от нуждите на  ВЪЗЛОЖИТЕЛЯТ , но него обвързват с тяхното пълно усвояване по чл.1.
Чл. 3.  Гаранцията за изпълнение на договора е в размер на 708,50 лева и е трансформирана от гаранцията за участие, внесена от него за конкурса за възлагане изпълнението на настоящата дейност. 

II. ПРЕДАВАНЕ НА ДЪРВЕСИНАТА, ЗАДЪЛЖЕНИЯ НА ВЪЗЛОЖИТЕЛЯ
Чл. 4. ВЪЗЛОЖИТЕЛЯТ се задължава да предаде дървесината в състояние, годно за товарене.
Чл. 5. ВЪЗЛОЖИТЕЛЯТ предава заедно с дървесината и документите, установяващи законния ѝ произход.
[bookmark: _Hlk19537771]Чл. 6. ВЪЗЛОЖИТЕЛЯТ се задължава да заплати уговорената цена при условията на чл. 2, ал. 2. 

III. ЗАДЪЛЖЕНИЯ НА ИЗПЪЛНИТЕЛЯ
Чл. 7. ИЗПЪЛНИТЕЛЯТ се задължава да извърши дейностите по чл. 1 в срок до 31.12.2022г. 
Чл. 8. ИЗПЪЛНИТЕЛЯТ се задължава след Заявка на ВЪЗЛОЖИТЕЛЯ да извърши товаренето, превоза, разтоварването на дървесината с грижата на добър стопанин, от отправната точка до местонахождението указано от ВЪЗЛОЖИТЕЛЯ.
Чл. 9. ИЗПЪЛНИТЕЛЯТ трябва да достави дървесината до посочената дестинация в срок от 10 дни от датата на получаването на заявката от ВЪЗЛОЖИТЕЛЯ. 
Чл. 10. ИЗПЪЛНИТЕЛЯТ се задължава да извърши превоза по най-краткия възможен път между отправната точка и местонахождението, освен ако отклонението от най-краткия маршрут се наложи за запазване на дървесината от възможни вреди. 
Чл. 11. ИЗПЪЛНИТЕЛЯТ се задължава да спазва изискванията на действуващите нормативни документи за техническата безопастност и охрана на труда като носи отговорност за злополука с наетите от него работници. Да осигури здравословни и безопастни условия на труд на наетите от него работници, което включва специално предпазно облекло и средства за пътна помощ.
Чл. 12. ИЗПЪЛНИТЕЛЯТ се задължава да извърши първоначален инструктаж на всички работници, изпълняващи предмета на договора, като се задължава да предостави информация за опастностите и рисковете в гората, което се удостоверява, че е извършено чрез „Книга за инструктаж“.
Чл. 13. ИЗПЪЛНИТЕЛЯТ се задължава да извършва ежедневен, периодичен и извънреден инструктаж, както и инструктаж на работното място на всички наети работници, което се удостоверява, че е извършено чрез „Книга за инструктаж“. 
Чл. 14. В съответствие с разпоредбите на Рамковата конвенция на ООН по изменение на климата и Закона за защитените територии, съгласно произвоствените, санитарните и противопожарните изисквания ИЗПЪЛНИТЕЛЯТ трябва да изнася всякакви битови, технически и не дървестни отпадъци за регламентираните сметища и след работно време да ги извозва до контейнерите за смет в населените места.
Чл. 15. ИЗПЪЛНИТЕЛЯТ се задължава да подсигури средства против изливане на горива и смазочни материали.
Чл. 16. След приключване на транспортирането на дървесината ИЗПЪЛНИТЕЛЯТ е длъжен да възстанови изполаваните горски пътища в такова състояние, в каквото са били преди започване на дейностите по договора.
Чл. 17. ИЗПЪЛНИТЕЛЯТ е длъжен да опазва пътната инфраструктура и комуникациите, поради което трябва да почиства от кал и отпадъци гумите и всички превозни средства, които ползва в гората и минават през тях.
Чл. 18. Всички разходи по товаренето, транспортирането и разтоварването на дървесината са за сметка на ИЗПЪЛНИТЕЛЯ.
Чл. 19. ИЗПЪЛНИТЕЛЯТ се задължава да запази дървесината в количествено и качествено отношение от момента на приемането ѝ до момента на предаването ѝ. За целта ИЗПЪЛНИТЕЛЯТ се задължава да осигури превозно средство със съответната техническа изправност.
Чл. 20. ИЗПЪЛНИТЕЛЯТ се задължава да уведоми ВЪЗЛОЖИТЕЛЯ за пристигането на дървесината на указаното място и да я пази до предаването ѝ.
Чл. 21. ИЗПЪЛНИТЕЛЯТ отговаря за изгубването, погиването или повреждането (изцяло или частично) на превозваната дървесина.

IV. ПРЕКРАТЯВАНЕ НА ДОГОВОРА
	Чл. 22. (1) Настоящият договор се прекратява при:
1. изтичане на срока му;
1. изпълнение на задълженията по този договор;
1. взаимно съгласие между страните;
1. настъпване на обективна невъзможност за изпълнение на възложената работа;
	  5. отказ на ВЪЗЛОЖИТЕЛЯ от договора, когато важни причини налагат това;
(2) В случаите по  т. 1, 3 и 4, на ал. 1, ВЪЗЛОЖИТЕЛЯТ освобождава гаранцията за  изпълнение.
	     (3) ВЪЗЛОЖИТЕЛЯТ може да прекрати договора с едностранно писмено уведомление, като задържи внесената от ИЗПЪЛНИТЕЛЯТ гаранция за изпълнение, без да дължи обезщетение за пропуснати ползи, при неизпълнение на чл.9 от настоящия договор.

V. ДРУГИ УСЛОВИЯ     
Чл. 23.(1) ВЪЗЛОЖИТЕЛЯТ задържа гаранцията за изпълнение в следните случаи:
1. Когато ИЗПЪЛНИТЕЛЯТ виновно не е изпълнил задълженията си произтичащи от този договор.
2. При лошо и/или забавено изпълнение на ИЗПЪЛНИТЕЛЯ, което може да му се вмени във вина.
(2) В случаите посочени в т. 1 и т. 2 на предходната алинея, ВЪЗЛОЖИТЕЛЯТ може да търси обезщетение и по общия ред.
Чл. 24. ИЗПЪЛНИТЕЛЯТ декларира, че е запознат с действащите нормативни документи по безопасността на труда и охраната и носи отговорност в случаи на злополука с него или наети от него работници по време на изпълнение на услугата.


VI. ЗАКЛЮЧИТЕЛНИ КЛАУЗИ
Чл. 25. Всички съобщения и уведомления между страните по настоящия договор ще бъдат в писмена форма, която ще се смята спазена и при отправянето им чрез електронна поща или факс.
Чл. 26. Извършената работа се удостоверява с предавателно-приемателен протокол, подписан от двете страни по този договор.
Чл. 27. За неуредените в този договор случаи се прилагат разпоредбите на българското законодателство.
Чл. 28. За изпълнение на поетите с настоящия договор задължения, страните определят следните свои представители за контакт:


За Възложителя,						За Изпълнителя,
Директор: ......................................				…………………........
                   инж. Галин Гакев         			             Стефан Стоянов Лапчев  


Главен счетоводител: .............................                
                                     Таня Янгьозова



*** - Заличени лични данни на основание чл. 2 от ЗЗЛД и Регламент (ЕС) 2016/679



